Psalmus 65
Psalmus 65 (enumeratione Graeca psalmus 64 dictus) libri Psalmorum verbis "Te decet hymnus" incipit; etiam habet superscriptionem: "Magistro chori. PSALMUS. David. Canticum" (sic in Nova Vulgata). In hoc psalmo psalmista Deo gratias propter terrae largitatem agit. Ioannes Calvinus, theologiae Reformationis fautor, sic argumentum psalmi descripsit: Psalmus hic mistus est ex precibus et gratiarum actione. Etsi autem inseritur vaticinium de communi Gentium fide: specialibus tamen elogiis describitur paternus Dei erga Ecclesiam favor, et quae inde fluunt benedictiones. Et specialiter oratur Deus ut eandem quam experti fuerant Iudaei, liberalitatem continet. Duplex autem memoratur Dei gratia: quod terram suam potenter defenderit, et bonorum omnium opulentia ditaverit. Versûs 2 et 3 huius psalmi in introitu missae pro defunctis includuntur.